pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ขอบคุณสำหรับความเห็น ข้อสังเกต และข้อเสนอแนะ ยืนยันใช้งบประมาณปี 67 อย่างมีประสิทธิภาพ  อย่างมีเป้าหมาย ให้คุ้มกับเงินภาษีของประชาชน
วันศุกร์ที่ 5 มกราคม 2567
05/01/2567
นายกฯ ขอบคุณสําหรับความเห็น ข้อสังเกต และข้อเสนอแนะ ยืนยันใช้งบประมาณปี 67 อย่างมีประสิทธิภาพ  อย่างมีเป้าหมาย ให้คุ้มกับเงินภาษีของประชาชน
นายกฯ ขอบคุณสําหรับความเห็น ข้อสังเกต และข้อเสนอแนะ ยืนยันใช้งบประมาณปี 67 อย่างมีประสิทธิภาพ  อย่างมีเป้าหมาย ให้คุ้มกับเงินภาษีของประชาชน
วันนี้ (5 มกราคม 2567) เวลา 20.10 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าร่วมการประชุมสภาผู้แทนราษฎร ชุดที่ 26 ปีที่ 1 ครั้งที่ 5 (สมัยสามัญประจําปีครั้งที่ 2) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 นายกรัฐมนตรีได้กล่าวขอบคุณในนามของรัฐบาลว่า
ขอขอบคุณท่านประธานและท่านสมาชิกผู้ทรงเกียรติทุกท่านที่ได้ร่วมกันพิจารณาร่างพระราชบัญญัติงบประมาณรายจ่ายประจําปีงบประมาณ 2567 ที่รัฐบาลเสนอ ตนเองขอเรียนว่า แม้การจัดทํางบประมาณรายจ่ายประจําปีงบประมาณ พ.ศ. 2567 จะถูกจัดทําภายใต้เวลาที่เร่งด่วน มีงบประจํา งบผูกพันที่รัฐบาลจะต้องดูแลอย่างเป็นธรรมและมีวงเงินที่จํากัด แต่รัฐบาลจะยังคงให้ความสําคัญกับการมุ่งทําให้ชีวิตประชาชนดีขึ้นผ่านการดําเนินนโยบายที่ครอบคลุมทางด้านเศรษฐกิจ สังคม และการเมือง ด้วยโยบายระยะสั้นและนโยบายระยะยาว สําหรับงบประมาณวาระที่พิจารณาอยู่นี้มีจุดสําคัญ คือ เป็นงบประมาณที่ 4 เพิ่ม 1 ลด ดังนี้
1. มีการจัดงบประมาณเพิ่มขึ้นเมื่อเทียบกับปีก่อน 2. เพิ่มเงินลงทุนเพื่อยกระดับชีวิตความเป็นอยู่ของประชาชน 3. เงินคงคลังเพิ่มขึ้นจากการจ่ายเงินคืนเพื่อรักษาวินัยทางด้านการเงินการคลัง 4. รายได้เพิ่มขึ้นซึ่งตนเองมั่นใจว่าเราจะสามารถขยายฐานภาษีจากการจัดเก็บรายได้ให้เป็นธรรม และ 1 ลด คือ รัฐบาลจะขาดดุลลดลงซึ่งจะเป็นการลงทุนทางการเงินที่คุ้มค่า
นายกรัฐมนตรีกล่าวต่อไป ยังมีอีกหลายนโยบายที่ตนเองได้แถลงไว้ อาทิ การเจรจา FTA การยกระดับวีซ่าของประเทศไทย-จีน โดยไม่ต้องขอวีซ่า การกระตุ้นการท่องเที่ยวโดยการยกเว้นวีซ่า เรื่องต่าง ๆ เหล่านี้ไม่ใช้งบประมาณ แค่เปลี่ยนขบวนการทํางานปลดล็อคกฎระเบียบบางอย่าง แต่สามารถสร้าง Impact ได้อย่างมหาศาล ทั้งนี้ มั่นใจว่าแม้จะเหลือระยะเวลาในการใช้งบประมาณปี 2567 ไม่นาน แต่รัฐบาลจะใช้งบประมาณให้มีประสิทธิภาพ ใช้อย่างรู้คุณค่า ใช้อย่างมีเป้าหมายให้คุ้มกับเงินภาษีของประชาชน สําหรับความเห็น ข้อสังเกตและข้อเสนอแนะต่าง ๆ ขอฝากให้คณะกรรมาธิการวิสามัญที่สภาฯ นี้ แต่งตั้งขึ้นนําไปใช้ประกอบการพิจารณา ตรวจสอบรายละเอียดของร่างพระราชบัญญัติงบประมาณรายจ่ายประจําปีงบประมาณ 2567 ให้เป็นไปโดยรอบคอบ
รัฐบาลไทย-ข่าวทำเนียบรัฐบาล-โฆษกรัฐบาล เผยรัฐบาลเดินหน้าผลักดันเมืองรอง เป็นเมืองท่องเที่ยวเชิงสุขภาพของโลก ปักหมุดจังหวัดระนองและจังหวัดใกล้เคียง สร้างเส้นทางท่องเที่ยวสายน้ำพุร้อน เพิ่มศักยภาพการท่องเที่ยว
วันพุธที่ 24 มกราคม 2567
24/01/2567
โฆษกรัฐบาล เผยรัฐบาลเดินหน้าผลักดันเมืองรอง เป็นเมืองท่องเที่ยวเชิงสุขภาพของโลก ปักหมุดจังหวัดระนองและจังหวัดใกล้เคียง สร้างเส้นทางท่องเที่ยวสายน้ําพุร้อน เพิ่มศักยภาพการท่องเที่ยว
โฆษกรัฐบาล เผยรัฐบาลเดินหน้าผลักดันเมืองรอง เป็นเมืองท่องเที่ยวเชิงสุขภาพของโลก ปักหมุดจังหวัดระนองและจังหวัดใกล้เคียง สร้างเส้นทางท่องเที่ยวสายน้ําพุร้อน เพิ่มศักยภาพการท่องเที่ยว และสร้างรายได้ให้ท้องถิ่น
วันที่ 24 มกราคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลเดินหน้ายกระดับส่งเสริมการท่องเที่ยวเมืองรองอย่างจังหวัดระนองและใกล้เคียง ให้เป็นเมืองหลักของการท่องเที่ยว โดยได้พัฒนาให้เมืองรองที่มีศักยภาพเป็นแหล่งท่องเที่ยวเชิงสุขภาพของโลก (Wellness City) ตามยุทธศาสตร์ระเบียงเศรษฐกิจสุขภาพอันดามัน (Andaman Wellness Economic Corridor: AWC) ที่ต้องการพัฒนาให้ไทยเป็นศูนย์กลางสุขภาพนานาชาติ พร้อมวางโครงสร้างพื้นฐานและสิ่งอํานวยความสะดวกที่ช่วยขับเคลื่อนให้การเป็นเมืองท่องเที่ยวเชิงสุขภาพสําเร็จอย่างเป็นรูปธรรม
กระทรวงการท่องเที่ยวและกีฬา ใช้ยุทธศาสตร์ความโดดเด่นของจังหวัดระนอง เป็นจังหวัดเมืองรองที่มีศักยภาพในการพัฒนาเป็นเมืองท่องเที่ยวเชิงสุขภาพ เพราะมีแหล่งน้ําพุร้อน โดยเฉพาะ “น้ําพุร้อนรักษะวาริน” ที่สามารถพัฒนาเป็นแหล่งท่องเที่ยวเศรษฐกิจน้ําพุร้อน (Hot Spring Economy) ของไทยที่มีศักยภาพและสร้างรายได้ให้กับคนในท้องถิ่นตามแนวคิดสปาทาวน์ (Spa Town) แบบยุโรป หรือออนเซ็นทาวน์ (Onsen Town) แบบญี่ปุ่น ทั้งนี้ กรมการท่องเที่ยวมีความตั้งใจพัฒนาและเชื่อมแหล่งน้ําพุร้อนในจังหวัดใกล้เคียงต่าง ๆ เพื่อสร้างเป็นเส้นทางท่องเที่ยว “สายน้ําพุร้อน” หรือ “สายเวลเนส” รวม 7 เส้นทาง (7 Hot Spring/ Wellness Routes) ให้เป็นไปตามมาตรฐานสากล พร้อมสร้างองค์ความรู้ให้บุคลากรในพื้นที่มีทักษะในการให้บริการด้านการท่องเที่ยวเชิงสุขภาพให้แก่นักท่องเที่ยว
“ซึ่งในการประชุม ครม. สัญจร เมื่อวันที่ 23 มกราคม 2567 ที่ผ่านมา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เยี่ยมชม“น้ําพุร้อนรักษะวาริน” และชื่นชมศักยภาพของเมืองระนอง ซึ่งรัฐบาลพร้อมให้ความสําคัญกับการอํานวยความสะดวกเพื่อให้เกิดการพัฒนา สร้างความพร้อมให้เมืองระนอง เป็นเมืองรอง เป็นเมืองท่องเที่ยวเชิงสุขภาพชั้นนําของโลก มีจุดเด่นที่ดึงดูดนักท่องเที่ยวต่างชาติ เพื่อเพิ่มอาชีพ และกระจายรายได้ให้กับชุมชนท้องถิ่นให้สามารถพึ่งพาตนเองได้อีกทางหนึ่ง” นายชัย กล่าว
รัฐบาลไทย-ข่าวทำเนียบรัฐบาล-​พลเอก สนิธชนก สังขจันทร์ ปลัดกระทรวงกลาโหม ได้มอบหมายให้ ศูนย์ไกล่เกลี่ยข้อพิพาท กระทรวงกลาโหม ที่มี พลเอก พิสิษฐ์ นพเมือง เจ้ากรมพระธรรมนูญ บริหารจัดการ
วันพุธที่ 24 มกราคม 2567
​พลเอก สนิธชนก สังขจันทร์ ปลัดกระทรวงกลาโหม ได้มอบหมายให้ ศูนย์ไกล่เกลี่ยข้อพิพาท กระทรวงกลาโหม ที่มี พลเอก พิสิษฐ์ นพเมือง เจ้ากรมพระธรรมนูญ บริหารจัดการ
เข้าร่วมงาน “มหกรรมยุติธรรมช่วยเหลือลูกหนี้และประชาชนที่ไม่ได้รับความเป็นธรรม”
ในงานนี้ ศูนย์ไกล่เกลี่ยข้อพิพาท กระทรวงกลาโหม จะทําหน้าที่เป็นโซ่ข้อกลาง ประสานงานให้ กําลังพลสังกัดกระทรวงกลาโหม และสมาชิกในครอบครัว ได้เจรจาไกล่เกลี่ยกับกองทุนกู้ยืมเงินเพื่อการศึกษา หรือ กยศ. หาทางออกร่วมกันในการแก้ปัญหาการชําระเงินให้ กยศ. อย่างสันติวิธี รวดเร็ว โดยเฉพาะอย่างยิ่ง จะได้รับโอกาสในการยื่นคําขอปรับโครงสร้างหนี้ เพื่อรับสิทธิประโยชน์ตามกฎหมาย กยศ.ฉบับใหม่ เช่น การเปลี่ยนลําดับการตัดชําระหนี้จากเดิมตัดที่ดอกเบี้ย แล้วมาตัดที่เงินต้น เป็นแบบใหม่ โดยตัดที่เงินต้นก่อนดอกเบี้ย ทําให้ลดหนี้ได้เร็วขึ้น ได้รับส่วนลดเบี้ยปรับ ปลดผู้ค้ําประกัน
จึงขอเชิญกําลังพลและสมาชิกครอบครัวเข้าร่วมงาน “มหกรรมยุติธรรมช่วยเหลือลูกหนี้และประชาชนที่ไม่ได้รับความเป็นธรรม” ระหว่างวันที่ ๒๗ - ๒๘ มกราคม ๒๕๖๗ ณ หอประชุมรักตะกนิษฐ มหาวิทยาลัยสวนดุสิต ตั้งแต่เวลา ๐๙๐๐ - ๑๖๐๐ นาฬิกา
รัฐบาลไทย-ข่าวทำเนียบรัฐบาล-รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 3/2567
วันพุธที่ 24 มกราคม 2567
รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 3/2567
รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 3/2567
วันนี้ (24 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานการประชุมผู้บริหารกระทรวงดิจิทัลฯ และหัวหน้าหน่วยงานในสังกัด Top Executives ครั้งที่ 3/2567 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ พร้อมด้วยคณะผู้บริหารและหัวหน้าหน่วยงานในสังกัดกระทรวงดิจิทัลฯ เข้าร่วม ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
................................................
รัฐบาลไทย-ข่าวทำเนียบรัฐบาล-"ชาดา" ร่วม สธ. เปิดโครงการ "ชุมชนล้อมรักษ์" หวังใช้กลไกชุมชน บำบัดรักษา เปลี่ยนผู้เสพเป็นผู้ป่วย พร้อมปลุกชุมชนให้เข้มแข็ง มีส่วนร่วมสกัดกั้นยาเสพติด
วันพุธที่ 24 มกราคม 2567
24/01/2567
"ชาดา" ร่วม สธ. เปิดโครงการ "ชุมชนล้อมรักษ์" หวังใช้กลไกชุมชน บําบัดรักษา เปลี่ยนผู้เสพเป็นผู้ป่วย พร้อมปลุกชุมชนให้เข้มแข็ง มีส่วนร่วมสกัดกั้นยาเสพติด
"ชาดา" รมช.มท. ร่วม สธ. เปิดโครงการ "ชุมชนล้อมรักษ์" หวังใช้กลไกชุมชน บําบัดรักษา เปลี่ยนผู้เสพเป็นผู้ป่วย พร้อมปลุกชุมชนให้เข้มแข็ง มีส่วนร่วมสกัดกั้นยาเสพติด
วันนี้ (24 มกราคม 2567) นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ร่วมเป็นเกียรติเปิดโครงการประชุมเชิงปฏิบัติการ เพื่อขับเคลื่อนการบําบัดรักษา และฟื้นฟูผู้ติดยาเสพติด โดยการมีส่วนร่วมของชุมชน (CBTx) "ชุมชนล้อมรักษ์" ประจําปี พ.ศ. 2567 โดยมี นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานในพิธีฯ
ทั้งนี้ โครงการประชุมเชิงปฏิบัติการเพื่อขับเคลื่อนการบําบัดรักษา และฟื้นฟูผู้ติดยาเสพติดโดยการมีส่วนร่วมของชุมชน (CBTx) "ชุมชนล้อมรักษ์" ภายใต้นโยบายของรัฐบาล "ปลุกชุมชนให้เข้มแข็ง เปลี่ยนผู้เสพเป็นผู้ป่วย ปราบปรามสกัดกั้นยึดทรัพย์ผู้ค้า ขจัดข้าราชการ ทุจริตพัวพันยาเสพติดให้สิ้น"
โครงการดังกล่าว มีวัตถุประสงค์เพื่อส่งเสริมสนับสนุน ให้คณะกรรมการพัฒนาคุณภาพชีวิตระดับอําเภอ (พชอ.) ให้ความสําคัญ และดําเนินการขับเคลื่อนการบําบัดรักษา และฟื้นฟูผู้ติดยาเสพติดโดยการมีส่วนร่วมของชุมชน (CBTx) ร่วมกับภาคีเครือข่ายในพื้นที่ นําไปสู่ความรู้ ความเข้าใจ การดําเนินงานรูปแบบการบําบัดรักษาและฟื้นฟูผู้ป่วยยาเสพติดให้มีประสิทธิภาพ และไปในทิศทางเดียวกัน โดยมีกลุ่มเป้าหมายในการประชุมครั้งนี้ ได้แก่ บุคลากรทั้งภายใน และภายนอกกระทรวงสาธารณสุข ภาคีเครือข่าย ผู้ปฏิบัติงานด้านยาเสพติดในพื้นที่ 31 จังหวัด 200 อําเภอ จํานวนทั้งสิ้น 1,095 คน
สนง.มท.3 #นายชาดาไทยเศรษฐ์ #แยกน้ําแยกปลา #กระทรวงมหาดไทย
รัฐบาลไทย-ข่าวทำเนียบรัฐบาล-​“กระทรวงสาธารณสุข”เชิญชวนประชาชนร่วมสร้างสุขภาพกายและใจที่ดีไปด้วยกันใน“มหกรรมสุขภาพดีที่เพชรบูรณ์“ความรู้ดี ๆ ด้านสุขภาพแน่นตลอดงาน
วันพุธที่ 24 มกราคม 2567
24/01/2567
​“กระทรวงสาธารณสุข”เชิญชวนประชาชนร่วมสร้างสุขภาพกายและใจที่ดีไปด้วยกันใน“มหกรรมสุขภาพดีที่เพชรบูรณ์“ความรู้ดี ๆ ด้านสุขภาพแน่นตลอดงาน
​“กระทรวงสาธารณสุข”เชิญชวนประชาชนร่วมสร้างสุขภาพกายและใจที่ดีไปด้วยกันใน“มหกรรมสุขภาพดีที่เพชรบูรณ์“ความรู้ดี ๆ ด้านสุขภาพแน่นตลอดงาน
วันนี้ (24 ม.ค. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า กระทรวงสาธารณสุข โดยนายสันติ พร้อมพัฒน์ รัฐมนตรีช่วยว่าการกระทรวงสาธารณสุข ร่วมกับจังหวัดเพชรบูรณ์ พร้อมทั้งกรมอนามัย กรมวิทยาศาสตร์การแพทย์ กรมการแพทย์แผนไทยและการแพทย์ทางเลือก จัดงานมหกรรมสุขภาพดีที่เพชรบูรณ์ (Good Health at Phetchabun)“ในวันที่ 25-26 ม.ค.นี้ ณ หอประชุม 50 ปี มหาวิทยาลัยราชภัฏเพชรบูรณ์ อําเภอเมือง จังหวัดเพชรบูรณ์
น.ส.เกณิกา กล่าวต่อว่า การจัดงานดังกล่าวมีวัตถุประสงค์เพื่อรณรงค์ให้ประชาชนในจังหวัดเพชรบูรณ์ และจังหวัดใกล้เคียงมีความรอบรู้ด้านสุขภาพในด้านต่าง ๆ เพื่อให้เกิดการบูรณาการ และการสร้างกระบวนการมีส่วนร่วมของภาคีเครือข่ายในการขับเคลื่อนงานส่งเสริมสุขภาพและอนามัยสิ่งแวดล้อม ซึ่งภายในงาน ประชาชนจะได้รับความรู้มากมายจาก 3 กรมหลัก อย่างเช่น กรมอนามัย จะเผยแพร่เกี่ยวกับเมืองสุขภาพดี เมนูชูสุขภาพ อาหารที่เอื้อต่อการมีสุขภาพที่ดี แนะนําการปรุงอาหารที่สะอาดปลอดภัย มีคุณค่าทางโภชนาการ
ในส่วนของกรมวิทยาศาสตร์การแพทย์ จะเสนอเรื่องที่เกี่ยวกับ อสม.ปลอกเขียว ที่ผ่านการอบรมและมีความชํานาญการในการใช้ชุดทดสอบ และระบบสารสนเทศ รวมถึง แอพพลิเคชั่นด้านสุขภาพของกรมวิทยาศาสตร์การแพทย์และกรมการแพทย์แผนไทยและการแพทย์ทางเลือก ประชาชนจะได้รู้ข้อมูลเกี่ยวกับอาหารเป็นยา พืชผักสมุนไพรที่มีศักยภาพใช้เป็นอาหารเสริมภูมิคุ้มกันโรค
“รัฐบาลขอเชิญชวนประชาชนในพื้นที่ภาคเหนือตอนล่าง หรือผู้ที่สนใจมาร่วมสร้างสุขภาพกายและใจที่ดีไปด้วยกัน นอกจากจะได้เข้าร่วมกิจกรรมที่ให้ความรู้ด้านสุขภาพแล้ว ยังสามารถแวะชมแหล่งท่องเที่ยวเมืองเก่า ศรีเทพ ที่ได้รับการประกาศขึ้นทะเบียนเป็นมรดกโลกจากยูเนสโกอีกด้วย“น.ส.เกณิกา กล่าว
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม โดย ศูนย์อำนวยการสร้างอาวุธ ศูนย์การอุตสาหกรรมป้องกันประเทศและพลังงานทหาร ผลิต #NIN9 ปืนรุ่นใหม่ที่จะมีส่วนร่วมช่วยในการสนับสนุนภารกิจของ #เจ้าหน้าที่พิทั
วันพุธที่ 24 มกราคม 2567
สํานักงานปลัดกระทรวงกลาโหม โดย ศูนย์อํานวยการสร้างอาวุธ ศูนย์การอุตสาหกรรมป้องกันประเทศและพลังงานทหาร ผลิต #NIN9 ปืนรุ่นใหม่ที่จะมีส่วนร่วมช่วยในการสนับสนุนภารกิจของ #เจ้าหน้าที่พิทั
...
เพื่อทดแทนปืนรุ่นเก่าที่ใช้มาเป็นระยะเวลานาน และเพิ่มประสิทธิภาพพร้อมทั้งขยายขีดความสามารถในการคุ้มครอง ดูแล รักษาทรัพยากรป่าไม้และสัตว์ป่าของประเทศไทย
#กรมป่าไม้ #กรมอุทยานแห่งชาติ #ปืน #ปืนกลมือ #smg #สนามยิงปืน
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-ปลัดดีอี ให้การต้อนรับ ICANN แลกเปลี่ยนแนวทางการดำเนินงานด้านเทคโนโลยีดิจิทัลที่เกี่ยวข้อง
วันพุธที่ 24 มกราคม 2567
ปลัดดีอี ให้การต้อนรับ ICANN แลกเปลี่ยนแนวทางการดําเนินงานด้านเทคโนโลยีดิจิทัลที่เกี่ยวข้อง
ปลัดดีอี ให้การต้อนรับ ICANN แลกเปลี่ยนแนวทางการดําเนินงานด้านเทคโนโลยีดิจิทัลที่เกี่ยวข้อง
วันนี้ (24 มกราคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วยเจ้าหน้าที่กระทรวงฯ ให้การต้อนรับผู้แทนจาก ICANN โดยได้ร่วมหารือแลกเปลี่ยนแนวทางความร่วมมือระหว่างกัน เพื่อส่งเสริมการเข้าถึงอินเทอร์เน็ต การยกระดับความปลอดภัยบนไซเบอร์สเปซ รวมถึงแนวทางความร่วมมือในการแก้ไขปัญหาการหลอกลวงผ่านสื่อออนไลน์ ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
..................................................
รัฐบาลไทย-ข่าวทำเนียบรัฐบาล-ครม. สัญจรระนอง เคาะ 18 โครงการสำคัญพัฒนา 6 จังหวัดภาคใต้ฝั่งอันดามัน
วันพุธที่ 24 มกราคม 2567
ครม. สัญจรระนอง เคาะ 18 โครงการสําคัญพัฒนา 6 จังหวัดภาคใต้ฝั่งอันดามัน
.....
ครม. สัญจรระนอง เคาะ 18 โครงการสําคัญพัฒนา 6 จังหวัดภาคใต้ฝั่งอันดามัน
.
ที่ประชุม ครม. นอกสถานที่ครั้งที่ 1/2567 ณ ระนอง (23 ม.ค. 67) มีมติเห็นชอบโครงการเพื่อพัฒนากลุ่มจังหวัดภาคใต้ฝั่งอันดามัน (ระนอง ภูเก็ต กระบี่ ตรัง พังงา และสตูล) จํานวน 13 โครงการ กรอบวงเงินรวม 350 ล้านบาท ซึ่งเป็นโครงการที่เกี่ยวข้องกับการก่อสร้างและปรับปรุงโครงสร้างพื้นฐานเพื่อส่งเสริมการท่องเที่ยวและยกระดับคุณภาพชีวิตของประชาชน โดยให้ใช้งบประมาณปี 2566 ไปพลางก่อน และให้สํานักงบประมาณพิจารณาความเหมาะสมของวงเงิน รวมทั้งให้จังหวัดและกลุ่มจังหวัดนําโครงการดังกล่าวบรรจุไว้ในแผนพัฒนาจังหวัดและแผนพัฒนากลุ่มจังหวัดต่อไป
.
นอกจากนี้ ยังเห็นชอบโครงการตามข้อเสนอของภาคเอกชนอีก 5 โครงการ วงเงิน 202 ล้านบาท โดยให้หน่วยงานเจ้าของโครงการเร่งจัดทําข้อเสนอโครงการ ให้ความสําคัญกับความคุ้มค่าและผลประโยชน์ที่คาดว่าจะได้รับจากการใช้จ่ายงบประมาณอย่างรอบคอบ
.
อ่านมติครม. คลิก https://www.thaigov.go.th/news/contents/details/77883
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ศูนย์ราชการเฉลิมพระเกียรติฯ พร้อมเปิดทางเดินเชื่อมรถไฟฟ้าสายสีชมพู
วันพุธที่ 24 มกราคม 2567
24/01/2567
ศูนย์ราชการเฉลิมพระเกียรติฯ พร้อมเปิดทางเดินเชื่อมรถไฟฟ้าสายสีชมพู
ธพส. พร้อมเปิดทางเดินภายในอาคาร (Sky Walk) ระยะทาง 205 เมตร บริเวณชั้น 2 สําหรับเดินระหว่างสถานีรถไฟฟ้าสายสีชมพู  ปัจจุบันแล้วเสร็จและพร้อมเปิดเชื่อมต่อกับสถานีรถไฟฟ้าสีชมพูได้ทันที
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) หรือ DAD Asset Development ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ เปิดเผยว่า ธพส. ได้เปิดให้บริการอาคารจอดรถ D ซึ่งตั้งอยู่ด้านหน้าของศูนย์ราชการเฉลิมพระเกียรติฯ ถนนแจ้งวัฒนะ เมื่อวันที่ 3 มกราคม 2567 เป็นอาคาร 11 ชั้น จอดรถยนต์ได้มากถึง 1,600 คัน รองรับข้าราชการ ผู้มาติดต่อหน่วยงานในศูนย์ราชการเฉลิมพระเกียรติฯ ประชาชนทั่วไป และผู้ที่ต้องการจอดรถเพื่อเดินทางต่อไปด้วยรถไฟฟ้าสายสีชมพู (Park and Ride) ตามนโยบายของรัฐมนตรีช่วยว่าการกระทรวงการคลัง (นายจุลพันธ์ อมรวิวัฒน์) เพื่อบรรเทาปัญหาจราจรติดขัดบนถนนแจ้งวัฒนะ
เนื่องจากอาคารจอดรถ D นอกจากจะเป็นอาคารจอดรถยนต์แล้ว ยังเป็นศูนย์เปลี่ยนถ่ายการจราจรจากระบบขนส่งสาธารณะสู่ระบบ EV Shuttle Bus ภายในศูนย์ราชการเฉลิมพระเกียรติฯ ธพส. จึงได้ก่อสร้างอาคารจอดรถ D ให้มีทางเดินภายในอาคาร (Sky Walk) ระยะทาง 205 เมตร บริเวณชั้น 2 สําหรับเดินระหว่างสถานีรถไฟฟ้าสายสีชมพู ปัจจุบันแล้วเสร็จและพร้อมเปิดเชื่อมต่อกับสถานีรถไฟฟ้าสีชมพูได้ทันที โดย ธพส. ได้ส่งหนังสือไปยังบริษัท นอร์ทเทิร์น บางกอกโมโนเรล จํากัด (กลุ่มบีทีเอส) ผู้ให้บริการรถไฟฟ้าสายสีชมพู เพื่อขอให้เปิดทางเชื่อมระยะทาง 1 เมตร กับสถานีศูนย์ราชการเฉลิมพระเกียรติ (PK 12) คาดว่าบริษัท นอร์ทเทิร์น บางกอกโมโนเรล จํากัด จะเปิดทางเชื่อมได้ภายในเดือนมกราคม 2567 นี้
รัฐบาลไทย-ข่าวทำเนียบรัฐบาล-​“คารม” เผย กรมการจัดหางาน เปิดคัดเลือกหญิงไทยอายุ 20 - 30 ปี สนใจฝึกงานในประเทศญี่ปุ่นผ่านองค์กร IM Japan สมัครด่วน ถึง 26 ม.ค นี้
วันพุธที่ 24 มกราคม 2567
24/01/2567
​“คารม” เผย กรมการจัดหางาน เปิดคัดเลือกหญิงไทยอายุ 20 - 30 ปี สนใจฝึกงานในประเทศญี่ปุ่นผ่านองค์กร IM Japan สมัครด่วน ถึง 26 ม.ค นี้
​“คารม” เผย กรมการจัดหางาน เปิดคัดเลือกหญิงไทยอายุ 20 - 30 ปี สนใจฝึกงานในประเทศญี่ปุ่นผ่านองค์กร IM Japan สมัครด่วน ถึง 26 ม.ค นี้
วันนี้ (24 มกราคม 2567) นายคารม พลพรกลาง รองโฆษกประจําสํานักนายกรัฐมนตรี เชิญชวนหญิงไทยอายุ 20-30 ปี จบการศึกษาระดับมัธยมศึกษาปีที่ 6 หรือประกาศนียบัตรวิชาชีพ (ปวช.) หรือประกาศนียบัตรวิชาชีพชั้นสูง (ปวส.) ไม่จํากัดสาขาวิชา ไม่มีประวัติอาชญากรรม ไม่เคยทํางาน หรือเข้าเมือง หรือพํานักโดยผิดกฎหมาย หรือต้องห้ามเข้าญี่ปุ่น สมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2567 ครั้งที่ 3 (เพศหญิง) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรมการผลิต เช่น งานหล่อกลึง งานพ่นสี งานปั๊มขึ้นรูปโลหะ เป็นต้น สมัครได้ถึงวันที่ 26 มกราคม 2567 ไม่เว้นวันหยุดราชการ ฟรีค่าตั๋วเครื่องบินไป-กลับ เมื่อฝึกปฏิบัติงานครบ 3 ปี
สําหรับ ผู้ที่สนใจสามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์ การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน และศึกษาวิธีการสมัคร คุณสมบัติผู้สมัคร และเอกสารที่เกี่ยวข้อง ที่เมนูข่าวประกาศรับสมัครหัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่น ส่วนการสอบคัดเลือก จะเป็นการทดสอบสมรรถภาพ สอบข้อเขียนภาษาญี่ปุ่น ณ ศูนย์สอบจังหวัดกรุงเทพมหานคร โดยจะประกาศรายชื่อผู้มีสิทธิสอบในวันที่ 31 มกราคม 2567 ทางเว็บไซต์ของกรมการจัดหางาน doe.go.th/prd หรือเว็บไซต์กองบริหารแรงงานไทยไปต่างประเทศ doe.go.th/overseas และ facebook : IMthailand
“ค่าจ้างเดือนแรกของผู้ผ่านการคัดเลือกจะได้รับเบี้ยเลี้ยง 80,000 เยน หรือประมาณ 19,000 บาท เดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่นกําหนด หรือประมาณ 35,000 บาทต่อเดือน ไม่รวมค่าทํางานล่วงเวลา เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย ผู้ที่ประสงค์จะสมัครคัดเลือกผู้ฝึกงานเทคนิคในประเทศญี่ปุ่น กับกรมการจัดหางาน โดยสามารถสอบถามรายละเอียดเพิ่มเติม ที่กองบริหารแรงงานไทยไปต่างประเทศ กรมการจัดหางาน
โทร. 0-2245-9428 หรือสายด่วนกรมการจัดหางาน โทร. 1694 หรือ โทร. 1506 กด 2“ นายคารม ย้ํา
รัฐบาลไทย-ข่าวทำเนียบรัฐบาล-ปลัดดีอี หารือกรมศุลกากร เกี่ยวกับกฎหมายการขนส่งทางเรือ
วันพุธที่ 24 มกราคม 2567
ปลัดดีอี หารือกรมศุลกากร เกี่ยวกับกฎหมายการขนส่งทางเรือ
ปลัดดีอี หารือกรมศุลกากร เกี่ยวกับกฎหมายการขนส่งทางเรือ
วันนี้ (24 มกราคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) หารือผู้แทนกรมศุลกากร นําโดยนางสาวอัจฉรา ลอตินันทน์ ผู้อํานวยการกองมาตรฐานพิธีการและราคาศุลกากร พร้อมคณะทํางาน ในเรื่องการลดข้อจํากัด กฎหมายการขนส่งทางเรือ โดยมีเจ้าหน้าที่กระทรวงและผู้ที่เกี่ยวข้องเข้าร่วม ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
...............................................
รัฐบาลไทย-ข่าวทำเนียบรัฐบาล-รมว.ดีอี ร่วมงาน “Thailand 2024 The Great Challenges" เพิ่มรายได้ ลดรายจ่าย ขยายโอกาส”
วันพุธที่ 24 มกราคม 2567
รมว.ดีอี ร่วมงาน “Thailand 2024 The Great Challenges" เพิ่มรายได้ ลดรายจ่าย ขยายโอกาส”
รมว.ดีอี ร่วมงาน “Thailand 2024 The Great Challenges" เพิ่มรายได้ ลดรายจ่าย ขยายโอกาส”
วันนี้ (24 มกราคม 2567) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธานเปิดและปาฐกถาพิเศษในงานสัมมนา Thailand 2024 The Great Challenges เพิ่มรายได้ ลดรายจ่าย ขยายโอกาส โดยมีวัตถุประสงค์เพื่อให้สังคมรับทราบแนวทางการดําเนินงานของรัฐบาลในการแก้ไขปัญหาเศรษฐกิจและสังคมในปี 2567 และให้เกิดความร่วมมือกันในการขับเคลื่อนประเทศ โดยมีนายภูมิธรรม เวชยชัย รองนายกรัฐมนตรี และรัฐมนตรีว่าการกระทรวงพาณิชย์, นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยคณะรัฐมนตรี ผู้บริหารและผู้แทนจากหน่วยงานภาครัฐและภาคเอกชนเข้าร่วม จัดโดยหนังสือพิมพ์มติชน ณ ห้องอินฟินิตี้ ชั้น G โรงแรมพูลแมน คิง เพาเวอร์ กรุงเทพฯ
ด้าน นายประเสริฐ หรือ รมว.ดีอี ร่วมนําเสนอแนวคิดการเพิ่มรายได้ผ่านแผนงานขับเคลื่อนเศรษฐกิจและสังคมดิจิทัลของประเทศ ‘The Growth Engine of Thailand’ ได้กล่าวว่า เศรษฐกิจดิจิทัลถือเป็นเรื่องสําคัญและเป็นความท้าทายอย่างยิ่ง ซึ่งเศรษฐกิจดิจิทัลจะเป็นส่วนช่วยให้เศรษฐกิจของประเทศในภาพรวมสามารถขยายตัวได้ประมาณ 15-30% โดยส่วนตัวเชื่อมั่นว่า กระทรวงดีอี จะเป็นกระทรวงที่สร้างความเปลี่ยนแปลงให้กับประเทศไทยผ่านแผนงานสําคัญอย่าง ‘The Growth Engine of Thailand’ เพื่อเพิ่มขีดความสามารถด้านดิจิทัลในการสร้างข้อได้เปรียบในการแข่งขันของประเทศ (Thailand Competitiveness) ผ่านความพร้อมโครงสร้างพื้นฐานด้านดิจิทัล
ปัจจุบัน รัฐบาล โดย กระทรวงดีอี และเครือข่ายพันธมิตรกําลังดําเนินนโยบาย Cloud First Policy หรือบริการคลาวด์กลางที่จะรวบรวมข้อมูลจากหลากหลายหน่วยงานของรัฐ เพื่อลดความซ้ําซ้อนและค่าใช้จ่าย
พร้อมกันนี้ยังให้ความสําคัญกับการส่งเสริมการใช้ประโยชน์จากเทคโนโลยีปัญญาประดิษฐ์ (AI) และข้อมูลขนาดใหญ่ (Big Data) รวมถึงการมุ่งพัฒนาเศรษฐกิจฐานรากผ่านโครงการ 1 ตําบล 1 ดิจิทัล (ชุมชนโดรนใจ) เพื่อสร้างอาชีพใหม่ให้กับเกษตรกรและชุมชนในชนบท เพิ่มรายได้ ลดรายจ่าย ยกระดับคุณภาพชีวิตประชาชน อีกด้วย
โดยในปี 2567 ดีอี ยังคงให้ความสําคัญกับการส่งเสริมการยกระดับดิจิทัลสตาร์ทอัพไทย รวมถึงการขับเคลื่อนการพัฒนาเมืองอัจฉริยะ (Smart City) ซึ่งจะบูรณาการความร่วมมือกับกระทรวงและหน่วยงานที่เกี่ยวข้องในการพัฒนา One ID หรือ Thailand Super App แอปพลิเคชันที่เป็นของคนไทย โดยจะเป็นแหล่งรวบรวมข้อมูลและบริการต่าง ๆ จากภาครัฐ เพื่อสร้างความสะดวกให้กับประชาชน และคาดการณ์ว่าขีดความสามารถด้านดิจิทัลของประเทศใน 2568 จะขยับขึ้นไปอยู่ในอันดับที่ 30 ของโลก และก้าวสู่การเป็นศูนย์กลางด้านดิจิทัลของภูมิภาคเอเชียตะวันออกเฉียงใต้ (ASEAN Digital Hub)ต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย ไทย-ซาอุดีฯ เตรียมลงนาม MOU ด้านสาธารณสุขฉบับแรก ยกระดับการท่องเที่ยวเชิงการแพทย์ การสร้างเสริมสุขภาพ และความมั่นคงทางสุขภาพ ให้กับประชาชนทั้งสองประเทศ
วันพุธที่ 24 มกราคม 2567
24/01/2567
โฆษกรัฐบาล เผย ไทย-ซาอุดีฯ เตรียมลงนาม MOU ด้านสาธารณสุขฉบับแรก ยกระดับการท่องเที่ยวเชิงการแพทย์ การสร้างเสริมสุขภาพ และความมั่นคงทางสุขภาพ ให้กับประชาชนทั้งสองประเทศ
โฆษกรัฐบาล เผย ไทย-ซาอุดีฯ เตรียมลงนาม MOU ด้านสาธารณสุขฉบับแรก ยกระดับการท่องเที่ยวเชิงการแพทย์ การสร้างเสริมสุขภาพ และความมั่นคงทางสุขภาพ ให้กับประชาชนทั้งสองประเทศ
วันที่ 24 มกราคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับความร่วมมือระหว่างไทยกับซาอุดีอาระเบียอย่างต่อเนื่อง โดยการลงนาม บันทึกความเข้าใจว่าด้วยความร่วมมือ (MOU) ด้านสาธารณสุขระหว่างไทย-ซาอุดีฯ เป็นอีกส่วนที่ต่อยอดมาจากความพยายามของนายกรัฐมนตรี ซึ่งได้เดินทางร่วมประชุมสุดยอดอาเซียน-คณะมนตรีความร่วมมือรัฐอ่าวอาหรับ (ASEAN-GCC Summit) เมื่อวันที่ 20-21 ตุลาคม 2566
โฆษกประจําสํานักนายกรัฐมนตรีกล่าวว่า หน่วยงานที่เกิดขึ้นของทั้งสองฝ่ายได้เห็นชอบในการสนับสนุนการท่องเที่ยวเชิงการแพทย์และการสร้างเสริมสุขภาพ (Medical and Wellness Tourism) และการสร้างความมั่นคงทางสุขภาพ (Health Security) และคาดว่าจะสามารถลงนาม MOU ได้ภายในไตรมาสแรกของปี 2567 ซึ่งความร่วมมือนี้ ถือเป็นการผลักดันให้เกิดความเข้มแข็งและความมั่นคงของระบบสาธารณสุขของทั้งสองประเทศ ตลอดจนเป็นจุดเริ่มต้นของการขยายโอกาสในการสร้างความร่วมมือระหว่างไทย-ซาอุดีฯ ในมิติอื่น ๆ เพิ่มเติม
ซึ่งไทยยังได้สนับสนุนข้อมูลความพร้อมของสถานพยาบาลไทยในการให้บริการรักษาพยาบาลที่ตอบสนองต่อความต้องการในการรักษาพยาบาลของชาวซาอุดีฯ และแลกเปลี่ยนข้อมูลสถานการณ์รวมถึงมาตรการการเฝ้าระวัง ป้องกัน และควบคุมโรคของไทย เพื่อสร้างความมั่นใจให้กับนักท่องเที่ยวชาวซาอุดีฯ รวมทั้งได้หยิบยกประเด็นด้านโอกาสและความท้าทายของการให้บริการ Wellness Thai ในซาอุดีฯ และการให้บริการรักษาพยาบาลของโรงพยาบาลรัฐและโรงพยาบาลเสมือนจริง (Virtual Hospital) ของซาอุดีฯ มาเป็นประเด็นสําคัญในการศึกษาระหว่างการเจรจาอีกด้วย
ทั้งนี้ มิติปศุสัตว์เป็นอีกมิติที่เห็นความสําเร็จของความคืบหน้าอย่างเป็นรูปธรรม โดยฝ่ายซาอุดีฯ ยินดีร่วมมือในการใช้นวัตกรรมเพื่อผลิตและส่งออกโคเนื้อจากไทยไปยังตลาดอาเซียนและจีนกับบริษัท Saudi Agricultural and Livestock Investment Company (SALIC) ของซาอุดีฯ ผู้ดําเนินธุรกิจปศุสัตว์รายใหญ่ของซาอุดีอาระเบีย ซึ่งจะช่วยสร้างรายได้ให้กับเกษตรกรไทยอีกทางหนึ่ง
“นายกรัฐมนตรีติดตามการดําเนินงาน เพื่อกระชับความสัมพันธ์ระหว่างไทยกับซาอุดีอาระเบีย โดยชื่นชมความร่วมมือด้านสาธารณสุขระหว่างไทย-ซาอุดีฯ เพื่อสร้างหลักประกันการมีสุขภาวะที่ดีให้กับประชาชนทุกช่วงวัยของทั้งสองประเทศ รวมถึงชื่นชมความร่วมมือด้านปศุสัตว์ที่ซาอุดีฯ พร้อมถ่ายทอดนวัตกรรมที่จะช่วยให้การส่งออกของไทยเข้มแข็งขึ้น ซึ่งเชื่อว่าจะเป็นส่วนสําคัญของความถ้อยทีถ้อยอาศัย ดูแล และพัฒนาความสัมพันธ์ของไทย-ซาอุดีฯ ให้ก้าวหน้าอย่างเด่นชัด” นายชัย กล่าว
รัฐบาลไทย-ข่าวทำเนียบรัฐบาล-​“รองนายกฯสมศักดิ์” แชร์เคล็ดลับเลี้ยงโคสร้างรายได้ ชี้ เป็นอาชีพทางเลือก เพิ่มรายได้ให้สมาชิกกองทุนหมู่บ้านฯ
วันพุธที่ 24 มกราคม 2567
24/01/2567
​“รองนายกฯสมศักดิ์” แชร์เคล็ดลับเลี้ยงโคสร้างรายได้ ชี้ เป็นอาชีพทางเลือก เพิ่มรายได้ให้สมาชิกกองทุนหมู่บ้านฯ
​“รองนายกฯสมศักดิ์” แชร์เคล็ดลับเลี้ยงโคสร้างรายได้ ชี้ เป็นอาชีพทางเลือก เพิ่มรายได้ให้สมาชิกกองทุนหมู่บ้านฯ หลังหลายพื้นที่แห้งแล้ง ทํานาไม่ได้ทั้งปี ยัน รัฐบาล เดินหน้าส่งเสริม
วันที่ 24 มกราคม 2567 นายสมศักดิ์ เทพสุทิน รองนายกรัฐมนตรี เป็นประธานเปิดการประชุมสัมมนาและตอบข้อซักถามโครงการส่งเสริมอาชีพเลี้ยงโค โดยมี นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ และสมาชิกกองทุนหมู่บ้านฯทั่วประเทศ จํานวน 1,200 คน เข้าร่วม ผ่านระบบวีดีโอคอนเฟอเรนซ์
โดยนายสมศักดิ์ กล่าวว่า ตนมีความยินดีเป็นอย่างยิ่ง ที่ได้มีโอกาสมาพบปะกับสมาชิกกองทุนหมู่บ้านฯ เพื่อแลกเปลี่ยนความรู้ และประสบการณ์ในการส่งเสริมอาชีพเลี้ยงโค ซึ่งประเทศไทยมีหลายจังหวัดที่แห้งแล้ง ไม่สามารถทํานาข้าว หรือการเกษตรได้ตลอดทั้งปี ดังนั้น อาชีพการเลี้ยงโค จึงเป็นอีกหนึ่งอาชีพทางเลือก ที่จะทําให้สมาชิกกองทุนหมู่บ้านฯ มีรายได้เพิ่มขึ้น สามารถยกระดับคุณภาพชีวิตขึ้นได้ ทั้งในรูปแบบอาชีพหลัก และอาชีพเสริม โดยจะช่วยสร้างรายได้ในระยะยาวอย่างยั่งยืน รวมถึงจะช่วยส่งเสริมเศรษฐกิจฐานราก ซึ่งเป็นรากฐานสําคัญของประเทศ ให้หลุดพ้นจากความยากจน
นายสมศักดิ์ กล่าวอีกว่า ขณะนี้ รัฐบาล ภายใต้การนําของนายเศรษฐา ทวีสิน นายกรัฐมนตรี ก็ได้มีแนวนโยบายในการเจรจากับภาคเอกชน ด้านการเกษตรและปศุสัตว์ที่มีการลงทุนไปทั่วโลก เพื่อสร้างความมั่นคงทางอาหาร โดยได้เจรจากับประเทศจีน และประเทศซาอุดีอาระเบีย ซึ่งมีความต้องการเนื้อสัตว์ในปริมาณที่สูงมาก โดยเรื่องนี้ จะเป็นจุดที่จะพลิกผันราคาปศุสัตว์ของประเทศไทย รวมถึงรัฐบาล กําลังแก้ปัญหาการลักลอบนําเข้าโค ซึ่งทําให้รัฐสูญเสียรายได้จากการเก็บภาษี และทําให้ราคาเนื้อวัวในประเทศตกต่ํา โดยรัฐบาล ขอยืนยันว่า จะสนับสนุนส่งเสริมการส่งออก เพื่อให้โคเถื่อนหมดไป และจะทําให้ราคาเป็นธรรมมากขึ้น
“ขอให้สมาชิกกองทุนหมู่บ้านฯทุกท่าน มั่นใจได้เลยว่า กองทุนหมู่บ้านฯ จะทําหน้าที่ เลี้ยงโคต้นน้ํา ส่วนรัฐบาล จะหาช่องทางในการสนับสนุน ส่งเสริม ทั้งการเลี้ยงโค การส่งออกโค ให้ได้ราคาที่เป็นธรรมสําหรับเกษตรกร ไม่ว่าจะเป็นโคเนื้อคุณภาพสูง เช่น เนื้อโควากิว หรือ ถ้าเป็นโคกีฬา ก็จะยิ่งได้ราคาสูงเกือบเท่าตัว ดังนั้น ผมขอยืนยันอีกครั้งว่า การเลี้ยงโค ทําให้เกิดรายได้ที่ดีขึ้นจริง และขอให้ทุกคนช่วยกัน เนื่องจากการเลี้ยงโค คืออาชีพที่ไม่มีความเสี่ยง เพราะสุดท้ายแล้ว โคที่เราเลี้ยงก็คือ สินทรัพย์ของเรา ที่ยิ่งเลี้ยงนานไปมูลค่าจะเพิ่มขึ้นเป็นทวีคูณ” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-นายกฯ ให้การต้อนรับประธานาธิบดีเยอรมนี และภริยา ณ ทำเนียบรัฐบาล พรุ่งนี้ในโอกาสการเดินทางเยือนไทยอย่างเป็นทางการในฐานะแขกของรัฐบาล
วันพุธที่ 24 มกราคม 2567
นายกฯ ให้การต้อนรับประธานาธิบดีเยอรมนี และภริยา ณ ทําเนียบรัฐบาล พรุ่งนี้ในโอกาสการเดินทางเยือนไทยอย่างเป็นทางการในฐานะแขกของรัฐบาล
นายกฯ ให้การต้อนรับประธานาธิบดีเยอรมนี และภริยา ณ ทําเนียบรัฐบาล พรุ่งนี้ในโอกาสการเดินทางเยือนไทยอย่างเป็นทางการในฐานะแขกของรัฐบาล
วันนี้ (24 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เตรียมต้อนรับ ดร. ฟรังค์-วัลเทอร์ ชไตน์ไมเออร์ ประธานาธิบดีแห่งสหพันธ์สาธารณรัฐเยอรมนี และภริยา ในโอกาสเดินทางเยือนประเทศไทยอย่างเป็นทางการ ในฐานะแขกของรัฐบาล (Official Visit) ในวันพฤหัสบดีที่ 25 มกราคม 2567 เวลา 10.00 น. ณ ทําเนียบรัฐบาล
โฆษกประจําสํานักนายกรัฐมนตรีกล่าวว่าการเดินทางเยือนไทยของประธานาธิบดีแห่งสหพันธ์สาธารณรัฐเยอรมนีครั้งนี้ เป็นโอกาสสําคัญที่ไทยจะได้ผลักดันความสัมพันธ์รอบด้านสู่การเป็นหุ้นส่วนยุทธศาสตร์ การเพิ่มการค้า การลงทุนระหว่างกัน และความร่วมมือในประเด็นที่เป็นความท้าทายร่วมกัน อาทิ ด้านภูมิอากาศ และการเปลี่ยนผ่านสู่พลังงานสะอาด รวมทั้ง จะเป็นโอกาสส่งเสริมประเด็นที่เป็นประโยชน์กับประชาชนไทย ได้แก่ ความร่วมมือด้านอาชีวศึกษา และการพัฒนาทักษะแรงงานสําหรับการลงทุนของเยอรมนีในไทย ตลอดจน ยกระดับหนังสือเดินทางไทยยกเว้นการตรวจลงตราเพื่อเดินทางเข้าเขตเชงเกน
โดยเมื่อเสร็จสิ้นพิธีต้อนรับและตรวจแถวกองทหารเกียรติยศ นายกรัฐมนตรีจะเชิญประธานาธิบดีเยอรมนี และภริยา เข้าสู่ตึกไทยคู่ฟ้า ทําเนียบรัฐบาล เพื่อถ่ายภาพร่วมกัน ณ บันไดโถงกลางตึกไทยคู่ฟ้า ก่อนที่นายกรัฐมนตรีจะเชิญประธานาธิบดีเยอรมนี และภริยา ไปยังห้องสีม่วง เพื่อแนะนําคณะรัฐมนตรี
หลังจากนั้น เวลา 10.15 น. นายกรัฐมนตรีและประธานาธิบดีเยอรมนี พร้อมบุคลลสําคัญฝ่ายไทย ได้แก่ นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม และนายพรหมินทร์ เลิศสุริย์เดช เลขาธิการนายกรัฐมนตรี รวมทั้งบุคลลสําคัญฝ่ายเยอรมนี ได้แก่ นาย Hubertus Heil รัฐมนตรีว่าการกระทรวงแรงงานและกิจการสังคม และนาย Michael Kellner รัฐมนตรีช่วยว่าการกระทรวงเศรษฐกิจและการปฏิบัติการด้านสภาพภูมิอากาศ จะร่วมหารือข้อราชการ ณ ห้องสีงาช้าง ก่อนที่ทั้งสองฝ่ายจะหารือร่วมกับภาคเอกชน ในเวลา 10.45 น. ณ ตึกภักดีบดินทร์ ถึงนโยบายด้านเศรษฐกิจ และแนวทางส่งเสริมการค้าและการลงทุนระหว่างกัน
เมื่อเสร็จสิ้นการหารือกับภาคเอกชน นายกรัฐมนตรีและประธานาธิบดีเยอรมนีจะร่วมกันแถลงข่าวต่อสื่อมวลชนไทยและต่างประเทศ ณ ตึกสันติไมตรี (หลังใน) ก่อนจะร่วมกันเยี่ยมชมนิทรรศการ ณ โถงกลาง ตึกสันติไมตรี และช่วงเที่ยง นายกรัฐมนตรีจะเป็นเจ้าภาพงานเลี้ยงอาหารกลางวัน เพื่อเป็นเกียรติแก่ประธานาธิบดีเยอรมนี และภริยา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบเงินเยียวยา ๒๒ ราย ผู้เสียชีวิตเหตุพลุระเบิด ที่ จ.สุพรรณบุรี
วันพุธที่ 24 มกราคม 2567
24/01/2567
รัฐมนตรีว่าการกระทรวงยุติธรรม มอบเงินเยียวยา ๒๒ ราย ผู้เสียชีวิตเหตุพลุระเบิด ที่ จ.สุพรรณบุรี
รัฐมนตรีว่าการกระทรวงยุติธรรม มอบเงินเยียวยา ๒๒ ราย ผู้เสียชีวิตเหตุพลุระเบิด ที่ จ.สุพรรณบุรี
ในวันอังคารที่ ๒๓ มกราคม ๒๕๖๗ เวลา ๑๗.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมคณะ เดินทางมาที่หอประชุมเอนกประสงค์ องค์การบริหารส่วนตําบลศาลาขาว เพื่อมอบเงินเยียวยาผู้เสียหายในคดีอาญา กรณีโรงงานผลิตพลุระเบิด จังหวัดสุพรรณบุรี ภายในกิจกรรม คุ้มครองคน คุ้มครองสิทธิ : เพื่อสร้างวิถีชีวิตแห่งความเป็นธรรม ประจําปีงบประมาณ พ.ศ.๒๕๖๗ จํานวน ๒๒ ราย รายละ ๒๐๐,๐๐๐ บาท รวมเป็นเงินทั้งสิ้น ๔,๔๐๐,๐๐๐ บาท โดยมี นายณัฐภัทร สุวรรณประทีป ผู้ว่าราชการจังหวัดสุพรรณบุรี และนางสาวเอมอร เสียงใหญ่ อธิบดีกรมคุ้มครองสิทธิและเสรีภาพ ให้การต้อนรับ กล่าวรายงาน และมีนายสรชัด สุจิตต์ สมาชิกสภาผู้แทนราษฎร พรรคชาติไทยพัฒนา มาร่วมให้การต้อนรับด้วย
พันตํารวจเอก ทวี สอดส่อง รัฐมนตรีว่าการกระทรวงยุติธรรม กล่าวว่า ผมขอแสดงความเสียใจกับครอบครัวผู้ที่ได้รับบาดเจ็บและเสียชีวิต จากเหตุการณ์พลุระเบิดในครั้งนี้ สําหรับการช่วยเหลือเยียวยาครั้งนี้ ครอบครัวผู้เสียชีวิต จะได้รับเงินเยียวยารายละ ๒๐๐,๐๐๐ บาท ซึ่งถ้าจะพูดถึงตัวเงิน มันไม่สามารถแลกกับชีวิตที่ต้องสูญเสียไปได้ แต่ว่าเป็นการแสดงความตั้งใจเบื้องต้นของรัฐบาล ที่อยากจะสื่อสารให้ทราบ เพราะว่า กฎหมายฉบับนี้ เกิดขึ้นมาจากแนวคิดของรัฐธรรมนูญ ฉบับปี ๒๕๔๐ ที่อดีตนายกรัฐมนตรี บรรหาร ศิลปอาชา ได้ตั้งคณะกรรมการปฏิรูปการเมือง (คปก.) ขึ้นมา และนําไปสู่การร่างรัฐธรรมนูญ กลายเป็นรัฐธรรมนูญแห่งราชอาณาจักรไทย ที่เป็นที่มาของกฎหมาย มีเงินเยียวยาตาม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ ซึ่งในอดีตก่อนปี ๒๕๔๔ ไม่มีกฏหมายนี้ เคยจําเหตุการณ์สมัย พล.อ.ชาติชาย เป็นนายกรัฐมนตรี มีเหตุการณ์อุบัติเหตุรถบรรทุกพ่วง ๒ คัน ขนเชื้อปะทุหรือแก๊ส ระเบิด ราวปี ๒๕๓๔ มีผู้เสียชีวิตมากกว่า ๑๗๐ ชีวิต และบาดเจ็บมากกว่า ๑๐๐ คน บ้านเรือนได้รับความเสียหายจํานวนมาก แต่ครั้งนั้นไม่มีกฏหมาย ตาม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลย เช่นวันนี้ จึงต้องใช้ช่องทางรับบริจาค และ มติ ครม.ช่วยเหลือ ซึ่งวันนี้มีกฎหมายที่สามารถช่วยเหลือประชาชนได้ทันทีเป็นมาตรฐานขั้นต่ําที่ทุกคนได้รับ การช่วยเหลือของกระทรวงยุติธรรม จากรัฐบาลในเบื้องต้น ส่วนรายผู้เสียชีวิต ๑ ราย ที่เป็นเจ้าของโรงงานนั้น เนื่องจากต้องรอความชัดเจนจากพนักงานสอบสวนว่าบุคคลดังกล่าว หากผลปรากฏว่าไม่เกี่ยวข้อง สํานักงานยุติธรรมจังหวัดฯ จะนําเข้าที่ประชุมคณะอนุกรรมการฯ เพื่อพิจารณาในรอบต่อไป
รัฐบาลไทย-ข่าวทำเนียบรัฐบาล-“ธรรมนัส – ไชยา” ร่วมปาฐกถาในงาน Thailand 2024 The Great Challenges
วันพุธที่ 24 มกราคม 2567
“ธรรมนัส – ไชยา” ร่วมปาฐกถาในงาน Thailand 2024 The Great Challenges
“ธรรมนัส – ไชยา” ร่วมปาฐกถาในงาน Thailand 2024 The Great Challenges มุ่งเดินหน้ายกระดับการพัฒนาภาคเกษตร สู่ความเป็นอยู่ของเกษตรกรที่ดียิ่งขึ้น
นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธานเปิดงาน“Thailand 2024 The Great Challenges เพิ่มรายได้ ลดรายจ่าย ขยายโอกาส” พร้อมด้วย ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ กล่าวบรรยายพิเศษในหัวข้อ "ปีมังกรทอง เกษตรไทย" และนายไชยา พรหมา รัฐมนตรีช่วยว่าการกระทรวงเกษตรและสหกรณ์ กล่าวในหัวข้อ "ลดรายจ่าย ลดเหลื่อมล้ํา" ณ โรงแรมพูลแมน คิงเพาเวอร์ รางน้ํา กรุงเทพมหานคร ซึ่งการจัดงานในครั้งนี้มีวัตถุประสงค์เพื่อต้องการสื่อสารกับประชาชนให้เข้าใจถึงภาพรวมการบริหารงานของรัฐบาลในการนําพาประเทศไทยให้พ้นจากปัญหาเศรษฐกิจ และสังคม รวมถึงการนําหลักปรัชญาในการแก้ไขปัญหาเศรษฐกิจ คือ การเพิ่มรายได้ ลดรายจ่าย และขยายโอกาส
ด้าน ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ กล่าวบรรยายพิเศษ ภายใต้หัวข้อ " ปีมังกรทอง เกษตรกรไทย" ว่า กระทรวงเกษตรและสหกรณ์ยังคงเดินหน้า พร้อมบูรณาการร่วมกับทุกภาคส่วน เพื่อขับเคลื่อนภารกิจตามนโยบายด้านการเกษตรของ นายเศรษฐา ทวีสิน นายกรัฐมนตรี สู่ความสําเร็จอย่างต่อเนื่องตามเป้าหมายที่ตั้งไว้ เพื่อช่วยเหลือและแก้ไขปัญหาปากท้องของพี่น้องเกษตรกร ให้กินดีอยู่ดี มีคุณภาพชีวิตที่ดี ภายใต้นโยบาย เกษตรกรมีรายได้เพิ่มขึ้น 3 เท่า ภายในระยะเวลา 4 ปี ซึ่งมีหลักการสําคัญ ได้แก่ 1) สร้างวิธีการทํางานสู่การปฏิบัติ 2) รับมือภัยธรรมชาติ 3) ปราบปรามการลักลอบนําเข้าสินค้าเกษตรผิดกฎหมาย 4) ยกระดับสินค้าเกษตร เสริมศักยภาพเกษตรกร และ 5) จัดการทรัพยากรทางการเกษตร และการอํานวยความสะดวกด้านการเกษตร นอกจากนี้ การขับเคลื่อนนโยบายของกระทรวงเกษตรและสหกรณ์ ภายใต้ The Great Challenges ด้วยการเพิ่มรายได้ ลดรายจ่าย ขยายโอกาส ซึ่งสอดคล้องกับการดําเนินนโยบายของรัฐบาล จะเป็นการช่วยแก้ไขปัญหาให้กับพี่น้องเกษตรกร
สําหรับ นายไชยา พรหมา รัฐมนตรีช่วยว่าการกระทรวงเกษตรและสหกรณ์ กล่าวบรรยายในหัวข้อ "ลดรายจ่าย ลดเหลื่อมล้ํา" ว่า กระทรวงเกษตรและสหกรณ์ได้มีนโยบายในการพักหนี้ให้แก่เกษตรกร ซึ่งจะเป็นจุดเริ่มต้นในการแก้ไขปัญหาดังกล่าว ถือเป็นโอกาสที่ดีแก่ผู้ที่ประกอบอาชีพเกษตรกรรม นอกจากนี้ กระทรวงเกษตรและสหกรณ์ยังดําเนินการตามนโยบายดังกล่าว ตั้งแต่ต้นน้ํา กลางน้ํา ตลอดจนปลายน้ํา เพื่อลดรายจ่าย เพิ่มรายได้ และขยายโอกาส พร้อมตัดวงจรหนี้นอกระบบแก่เกษตรกร ทั้งนี้ กระทรวงเกษตรและสหกรณ์ได้เล็งเห็นถึงความสําคัญของท่าเรือในจังหวัดเพชรบุรี จังหวัดประจวบคีรีขันธ์ ซึ่งจะผลักดันให้เป็นศูนย์กลางในการส่งออกสินค้าแปรรูปด้านปศุสัตว์ให้เป็นสินค้า Premium พร้อมเร่งดําเนินงานโครงการนําร่อง Kick off ส่งออกโคมีชีวิต 2,000 ตัว ไปยังประเทศเวียดนามเป็นที่แรก และยังทิ้งท้ายสโลแกนว่า "ชีวิตของเกษตรกรในยุคนี้ จะต้องเป็นเกษตรยุคใหม่ที่มีคุณภาพ และอาชีพเกษตรกรรมจะต้องเป็นอาชีพที่สามารถสร้างรายได้ และเป็นหลักประกันในสังคมในชีวิตให้ได้"
นอกจากนี้ รัฐบาลได้สร้างความเข้าใจในแนวทางการแก้ไขปัญหาต่าง ๆ ของประเทศไทย รวมทั้งทําให้สังคมมองเห็นถึงแนวทางการขับเคลื่อนของประเทศไทยในปัจจุบัน พร้อมผลักดันในการเดินไปข้างหน้าของประเทศไทยท่ามกลางสถานการณ์ที่ท้าทายในปี 2567
รัฐบาลไทย-ข่าวทำเนียบรัฐบาล-รมว.ยุติธรรม เปิด “ค่ายสานพลังใจ” ปรับเปลี่ยนพฤติกรรมผู้เสพยาเสพติด ระยะยาว ๖๐ วัน พร้อมสร้างการรับรู้ DRIP Model
วันพุธที่ 24 มกราคม 2567
24/01/2567
รมว.ยุติธรรม เปิด “ค่ายสานพลังใจ” ปรับเปลี่ยนพฤติกรรมผู้เสพยาเสพติด ระยะยาว ๖๐ วัน พร้อมสร้างการรับรู้ DRIP Model
รมว.ยุติธรรม เปิด “ค่ายสานพลังใจ” ปรับเปลี่ยนพฤติกรรมผู้เสพยาเสพติด ระยะยาว ๖๐ วัน พร้อมสร้างการรับรู้ DRIP Model เพื่อบูรณาการภาคีเครือข่ายร่วมแก้ไขปัญหายาเสพติด
ในวันพุธที่ ๒๔ มกราคม ๒๕๖๗ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม​ เป็นประธานในพิธีเปิดงานการสร้างการรับรู้ “DRIP Model” กรมคุมประพฤติ ภายใต้โครงการบูรณาการคัดกรองและการปรับเปลี่ยนพฤติกรรมผู้เสพและผู้ติดยาเสพติด โดยเป็นกิจกรรมการเปิด “ค่ายสานพลังใจ” เพื่อมุ่งแก้ไขฟื้นฟู ปรับเปลี่ยนพฤติกรรมผู้เสพและผู้ติดยาเสพติดในรูปแบบการจัดค่ายปรับเปลี่ยนพฤติกรรม ระยะยาว ๖๐ วัน​ โดยมี นายยู่สิน จินตภากร ผู้ช่วยรัฐมนตรีประจํากระทรวงยุติธรรม พร้อมด้วย​ นายภาสกร บุญญลักษม์ ผู้ว่าราชการจังหวัดปทุมธานี นายเรืองศักดิ์ สุวารี อธิบดีกรมคุมประพฤติ คณะผู้บริหารกรมคุมประพฤติ และผู้ที่เกี่ยวข้อง เข้าร่วมฯ ณ ศูนย์พัฒนาพฤตินิสัยลาดหลุมแก้ว ตําบลคูบางหลวง​ อําเภอ​ลาดหลุมแก้ว จังหวัดปทุมธานี
รัฐมนตรีว่าการกระทรวงยุติธรรม กล่าวว่า ปัจจุบัน​มีผู้ที่อยู่ในความดูแลของกรมคุมประพฤติกว่า​ ๔๐๐,๐๐๐ ราย ซึ่งถือว่ากรมคุมประพฤติเป็นกรมที่ต้องดูแลคนมากที่สุด แต่กลับได้รับงบประมาณน้อยที่สุด ภารกิจในวันนี้ถือว่าเป็นภารกิจที่จะพัฒนาศักยภาพของคนที่อยู่ในความดูแลของกรมคุมประพฤติ ภายใต้ DRIP Model ซึ่งเป็นโมเดลที่จะใช้เปลี่ยนความคิด สิ่งที่มนุษย์พึงระวังมากที่สุด​ คือ​ ความคิด เพราะความคิดจะเปลี่ยนเป็นคําพูด คําพูดจะเปลี่ยนเป็นการกระทํา และการกระทําซ้ํา​ ๆ จะกลายเป็นนิสัย และเป็นพฤติกรรมถาวรในที่สุด ฉะนั้น มนุษย์ทุกคนจะกลายเป็นเชลยของความคิดและปัญญา แต่หากได้รับการพัฒนาศักยภาพ​จะทําให้มีความหวังที่จะให้ตนเอง​ ครอบครัว​ และสังคมดีขึ้น
ทั้งนี้​ กรมคุมประพฤติได้มุ่งเน้นการพัฒนาศักยภาพผู้ที่อยู่ในความดูแล โดยเฉพาะจากคดียาเสพติด ในช่วงที่มีงบประมาณเพียงน้อยนิด แม้กรมคุมประพฤติจะประสบวิกฤติด้านงบประมาณในการที่จะสร้างคนให้มีพลัง มีคุณภาพทางสังคม การสร้างบ้านนั้นย่อมง่ายกว่าการซ่อมบ้าน เปรียบได้กับการบูรณะบุคคลที่ก้าวพลาด ผู้เสพ และผู้ติดยาเสพติด โครงการ DRIP Model จึงถือว่าเป็นนวัตกรรม องค์ความรู้ ที่เราโหยหาเพื่อนํามาแก้ปัญหายาเสพติด มีการพัฒนาเป็นค่ายปรับเปลี่ยนพฤติกรรมระยะยาว ๖๐ วัน หรือที่เรียกว่า ค่ายสานพลังใจ เพื่อฟื้นฟูสภาพร่างกายของผู้เสพยาเสพติดให้แข็งแรง มีภูมิคุ้มกันจิตใจที่เข้มแข็ง พัฒนาความคิด จิตวิญญาณ ปรับเปลี่ยนพฤติกรรมไปในทางที่ดีขึ้น ถือว่าโครงการในวันนี้เป็นการบูรณาการทุกภาคส่วน ในการดูแล แก้ไขฟื้นฟู ช่วยเหลือ สงเคราะห์ อีกทั้งส่งเสริม สนับสนุนด้านอาชีพ เพื่อพัฒนาศักยภาพผู้เสพยาเสพติด และแก้ปัญหาวิกฤติของประเทศ​ คือ​ วิกฤติด้านยาเสพติดที่เกิดขึ้นในขณะนี้
รัฐบาลไทย-ข่าวทำเนียบรัฐบาล-นฤมล“ ลุยหารือผู้นำหน่วยงานภาครัฐ และองค์กรส่งเสริมการค้าระหว่างประเทศจีนมณฑลเสฉวน  หวังขยายตลาดสินค้าเกษตร เผยปี 66 มูลค่าการค้าโตขึ้น 19%
วันพุธที่ 24 มกราคม 2567
24/01/2567
นฤมล“ ลุยหารือผู้นําหน่วยงานภาครัฐ และองค์กรส่งเสริมการค้าระหว่างประเทศจีนมณฑลเสฉวน  หวังขยายตลาดสินค้าเกษตร เผยปี 66 มูลค่าการค้าโตขึ้น 19%
นฤมล“ ลุยหารือผู้นําหน่วยงานภาครัฐ และองค์กรส่งเสริมการค้าระหว่างประเทศจีนมณฑลเสฉวน
หวังขยายตลาดสินค้าเกษตร เผยปี 66 มูลค่าการค้าโตขึ้น 19%
วันนี้ (24 มกราคม 2567) ณ มณฑลเสฉวน เมืองเฉิงตู สาธารณรัฐประชาชนจีน ศาสตราจารย์ นฤมล ภิญโญสินวัฒน์ ผู้แทนการค้าไทย เข้าพบหารือ Ms. Lei Xuejie รองประธานสภาส่งเสริมการค้าระหว่างประเทศจีน   (CCPIT) ประจํามณฑลเสฉวน และนายอู๋ เก๋อ รองอธิบดีสํานักงานการค้าเสรีแห่งมณฑลเสฉวน
ผู้แทนการค้าเปิดเผยว่า รองประธานสภาส่งเสริมการค้าระหว่างประเทศจีน (CCPIT) ประจํามณฑลเสฉวน แสดงความยินดีต่อความร่วมมือของทั้งสองประเทศ และหวังให้เกิดความร่วมมือกันมากขึ้นระหว่างไทยกับจีน ทั้งความสัมพันธ์ด้านวัฒนธรรม และความสัมพันธ์ด้านเศรษฐกิจ โดยปึ 2566  การค้าระหว่างไทยและเสฉวนเติบโตขึ้น 19%  ยอดการลงทุนของผู้ประกอบการเสฉวนในไทย มีมูลค่ากว่า 250 ล้านดอลล่าสหรัฐ
โดยทาง CCPIT ยินดีสนับสนุน อํานวยความสะดวกให้กับบริษัทไทยที่ลงทุนในเสฉวน เพื่อแก้ไขปัญหา และอุปสรรคต่างๆ ซึ่งหวังให้นักลงทุนไทยเดินทางมาลงทุนในเสฉวนมากขึ้น พร้อมกับเชิญชวนผู้แทนการค้าไทย นําผู้ประกอบการไทยเข้าร่วมมหกรรมส่งเสริมการค้าและการลงทุนระหว่างประเทศของมณฑลเสฉวน ช่วงเดือนกันยายน 2567 นี้ โปรโมทนโยบายการลงทุนของไทยให้กับผู้ประกอบการของมณฑลเสฉวนได้รับทราบข้อมูล สําหรับธุรกิจที่ผู้ประกอบการมีความสนใจมากคือ บริการด้านสุขภาพ รวมถึงอาหาร โดยเฉพาะฮอตพอตต้มยํากุ้ง เป็นที่นิยมของวัยรุ่นในเสฉวนมาก  โดยยืนยันพร้อมให้ร่วมมือกับฝ่ายไทยในการส่งเสริมความร่วมมือทุกๆ ด้าน
ทางด้านนายอู๋ เก๋อ รองอธิบดีสํานักงานการค้าเสรีแห่งมณฑลเสฉวน เน้นย้ําความสัมพันธ์ของไทยและมณฑลเสฉวนในด้านเศรษฐกิจ และการค้า พร้อมยินดีแลกเปลี่ยนความร่วมมือระหว่างกัน โดยเฉพาะด้านสินค้าการเกษตร ในส่วนของปัญหาเรื่องการขนส่งสินค้าเกษตรทางรถไฟผ่านประเทศลาวมายังจีน ที่มีปัญหาตรงด่านที่ประเทศลาวนั้น ยินดีเสนอเรื่องให้รัฐบาลจีนพิจารณาต่อไป
“นายเศรษฐา ทวีสิน นายกรัฐมน
ตรี และรัฐบาลให้ความสําคัญต่อการแก้ไขปัญหาอุปสรรคต่างๆ  เพื่อส่งเสริมการส่งออก อํานวยความสะดวกต่อนักลงทุน  โดยได้เชิญภาคเอกชน และรัฐวิสาหกิจเข้ามาร่วมแก้ไขปัญหาร่วมกัน ซึ่งจะเป็นการดีมากถ้าทางจีนให้ความร่วมมือ พัฒนาการขนส่งร่วมกันให้ดียิ่งขึ้นกว่าเดิม อันจะส่งผลดีต่อคุณภาพผลไม้ที่ส่งมายังประเทศจีน ทําให้ประชาชนได้รับประทานผลไม้ที่สดและอร่อยมากขึ้น พร้อมทั้ง ต้องการขยายตลาดสินค้าผลไม้ในมณฑลเสสวนมากยิ่งขึ้น โดยขอเชิญชวนผู้ประกอบการในมณฑลเสฉวนไปลงทุนตั้งโรงงานผลิตรถอีวีในไทย ซึ่งรัฐบาลมีนโยบาย และให้สิทธิทางภาษี รวมถึงผลประโยชน์อีกมากมาย“ ผู้แทนการค้ากล่าว
รัฐบาลไทย-ข่าวทำเนียบรัฐบาล-พิธีต้อนรับประธานาธิบดีสหพันธ์สาธารณรัฐเยอรมนีและภริยา ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit)  ณ ทำเนียบรัฐบาล
วันพุธที่ 24 มกราคม 2567
พิธีต้อนรับประธานาธิบดีสหพันธ์สาธารณรัฐเยอรมนีและภริยา ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit)  ณ ทําเนียบรัฐบาล
วันที่ 25 มกราคม 2567
พิธีต้อนรับประธานาธิบดีสหพันธ์สาธารณรัฐเยอรมนีและภริยา
ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit)
ณ ทําเนียบรัฐบาล
รัฐบาลไทย-ข่าวทำเนียบรัฐบาล-ตัวแทนนักเรียนจังหวัดระนองขอบคุณกระทรวง  อว. ที่ประกาศยกเว้นค่าสมัคร TCAS รอบ 3 ช่วยลดค่าใช้จ่าย เพิ่มโอกาสนักเรียนไทยทุกคนเข้าถึงการศึกษาอย่างเท่าเทียม
วันอังคารที่ 23 มกราคม 2567
ตัวแทนนักเรียนจังหวัดระนองขอบคุณกระทรวง  อว. ที่ประกาศยกเว้นค่าสมัคร TCAS รอบ 3 ช่วยลดค่าใช้จ่าย เพิ่มโอกาสนักเรียนไทยทุกคนเข้าถึงการศึกษาอย่างเท่าเทียม
......
ตัวแทนนักเรียนจังหวัดระนองขอบคุณกระทรวง อว. ที่ประกาศยกเว้นค่าสมัคร TCAS รอบ 3 ช่วยลดค่าใช้จ่าย เพิ่มโอกาสนักเรียนไทยทุกคนเข้าถึงการศึกษาอย่างเท่าเทียม ด้าน “ศุภมาส” แจงนโยบายเดินหน้าต่อ “ลดภาระนักศึกษาและผู้ปกครอง” และ “ลดภาระอาจารย์ผู้สอน”
เมื่อวันที่ 22 ม.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย พญ.เพชรดาว โต๊ะมีนา ที่ปรึกษา รมว.อว. น.ส.สุชาดา แทนทรัพย์ เลขานุการ รมว.อว. ศ.ดร.ศุภชัย ปทุมนากุล รองปลัดกระทรวง และคณะผู้บริหาร อว. ได้พบปะกลุ่มนักเรียน จ.ระนอง กว่า 100 คน จาก รร.สตรีระนอง รร.พิชัยรัตนาคาร รร.กะเปอร์วิทยา รร.ราชประชานุเคราะห์ 38 รร.ดํารงศาสน์วิทยา และ รร.กระบุรีวิทยา เพื่อแจ้งนโยบายและรับฟังความคิดเห็นเรื่อง “TCAS ลดค่าใช้จ่าย เพิ่มโอกาส เรียนต่อระดับอุดมศึกษา” ณ ห้องประชุมอาคารใหม่ มหาวิทยาลัยราชภัฏสวนสุนันทา ศูนย์การศึกษาจังหวัดระนอง
ในโอกาสนี้ตัวแทนนักเรียนจาก รร.พิชัยรัตนาคาร กล่าวขอบคุณนโยบายการลดความเหลื่อมล้ํา ขยายโอกาสทางการศึกษาในระดับอุดมศึกษาของกระทรวง อว. ที่ได้ยกเว้นค่าสมัคร TCAS รอบแอดมิชชั่น เริ่มตั้งแต่ “TCAS 67” ในเดือน พ.ค.2567 ซึ่งนักเรียนแต่ละคนจะสามารถสมัครเลือกคณะ 1-10 อันดับได้ฟรี ซึ่งสามารถช่วยแบ่งเบาภาระค่าใช้จ่ายให้กับนักเรียนและผู้ปกครองได้สูงสุดถึง 900 บาท
น.ส.ศุภมาส กล่าวว่า โครงการ TCAS ลดค่าใช้จ่าย เพิ่มโอกาส เรียนต่อระดับอุดมศึกษา” เป็นหนึ่งในโครงการสําคัญเร่งด่วน ที่สืบเนื่องจากนโยบาย “เรียนดี มีความสุข มีรายได้” ที่ตนได้ประกาศไป โดยมีหัวใจหลักคือ “ลดภาระนักศึกษาและผู้ปกครอง” และ “ลดภาระอาจารย์ผู้สอน” หลังจากนี้ตนอยากขอความร่วมมือจากทุกภาคส่วนที่เกี่ยวข้อง ดําเนินการเพิ่มเติมเพื่อบรรลุเป้าหมายนโยบายดังกล่าว โดยในส่วนการ “ลดภาระนักศึกษาและผู้ปกครอง” จะต้องจัดให้มีระบบแนะแนวการเรียนและเป้าหมายชีวิต จัดให้มีแพลตฟอร์มเรียนได้ทุกที่ทุกเวลาเพื่อลดความเหลื่อมล้ําทางการศึกษา ให้ความสําคัญกับทักษะ จัดทําระบบวัดผลรับรองทักษะตามมาตรฐานวิชาชีพ เพิ่มความยืดหยุ่นในการลงทะเบียนเรียนตามความต้องการสามารถลงทะเบียนโดยไม่จํากัดจํานวนหน่วยกิต และมีรายได้ระหว่างเรียนทํางานไปด้วยเรียนไปด้วย ด้านการลดภาระอาจารย์ผู้สอน มี 2 ประการคือ การปรับการเข้าสู่ตําแหน่งทางวิชาการของอาจารย์โดยเพิ่มน้ําหนักการประเมินเรื่องความสําเร็จของผู้เรียนและการกําหนดระยะเวลาที่ชัดเจนในการประเมินการเข้าสู่ตําแหน่งทางวิชาการในแต่ละขั้นตอน
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-​นายกฯ รับหนังสือจากกลุ่มผู้คัดค้านโครงการ Land bridge ยืนยันทุกเสียงของประชาชน รัฐบาลพร้อมรับฟังเพื่อให้ได้ความกระจ่างในการทำโครงการ Land bridge
วันอังคารที่ 23 มกราคม 2567
23/01/2567
​นายกฯ รับหนังสือจากกลุ่มผู้คัดค้านโครงการ Land bridge ยืนยันทุกเสียงของประชาชน รัฐบาลพร้อมรับฟังเพื่อให้ได้ความกระจ่างในการทําโครงการ Land bridge
​นายกฯ รับหนังสือจากกลุ่มผู้คัดค้านโครงการ Land bridge ยืนยันทุกเสียงของประชาชน รัฐบาลพร้อมรับฟังเพื่อให้ได้ความกระจ่างในการทําโครงการ Land bridge
วันนี้ (23 ม.ค. 67) เวลา 12.15 น. ณ มหาวิทยาลัยราชภัฏสวนสุนันทา ศูนย์การศึกษาจังหวัดระนอง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้รับหนังสือจากกลุ่มผู้คัดค้านโครงการ Land bridge ด้วยตนเอง โดยนายกรัฐมนตรีย้ําถึงกรณีหลายคนมีข้อสงสัยเรื่องของการศึกษาโครงการ Land bridge มีความครอบคลุมหรือมีอิสระหรือไม่ และดูแลครบทุกมิติหรือไม่ว่า การดําเนินดังกล่าวไม่ใช่แค่โครงการ Land bridge เท่านั้น แต่รวมถึงอุตสาหกรรมที่จะต่อเนื่องในอนาคตด้วย ตลอดจนการศึกษาผลกระทบต่อสิ่งแวดล้อม และการมีส่วนร่วมของภาคประชาคม ทั้งนี้รัฐบาลยืนยันรับฟังทุกความคิดเห็นและจะนําไปพิจารณาเพื่อประกอบการทําเอกสารศึกษาเพื่อให้ทุกฝ่ายได้มีความกระจ่างในจุดประสงค์ของการทําโครงการ Land bridge รวมทั้งการกระตุ้นเศรษฐกิจของภาคใต้ นอกเหนือจากโครงการ Land bridge ซึ่งมั่นใจว่ารัฐบาลจะดําเนินการอย่างต่อเนื่อง ไม่ว่าจะเป็นมาตรการส่งเสริมการท่องเที่ยว การสร้างสนามบินอันดามันที่จังหวัดพังงา ซึ่งเราได้ดําเนินการแล้ว
นอกจากนี้นายกรัฐมนตรีได้กล่าวถึงเรื่องการประมงซึ่งได้มีตัวแทนกลุ่มประมง 14 จังหวัดภาคใต้ เดินทางมาขอบคุณที่จะมี พ.ร.บ. ประมง โดยจะนําเข้าสู่ที่ประชุมคณะรัฐมนตรีพิจารณาในอาทิตย์หน้า ซึ่งจะทําให้ชาวประมงสามารถกลับมาค้าขายได้อีกครั้งหนึ่ง รวมไปถึงเรื่อง Soft power วัฒนธรรม กีฬาและอาหาร ก็ได้ถูกบรรจุไว้ในนโยบายของรัฐบาลแล้ว ทั้งนี้ ขอยืนยันว่าทุกเสียงของประชาชนจะถูกรับฟังอย่างดีจากรัฐบาลนี้
รัฐบาลไทย-ข่าวทำเนียบรัฐบาล-ดีอี เปิดบ้านต้อนรับ สำนักงานศาลยุติธรรม ศึกษาดูงาน
วันอังคารที่ 23 มกราคม 2567
ดีอี เปิดบ้านต้อนรับ สํานักงานศาลยุติธรรม ศึกษาดูงาน
ดีอี เปิดบ้านต้อนรับ สํานักงานศาลยุติธรรม ศึกษาดูงาน
วันนี้ (23 มกราคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วยผู้บริหารและเจ้าหน้าที่ ให้การต้อนรับ สํานักงานศาลยุติธรรมศึกษาดูงาน “ ระบบสารบรรณอิเล็กทรอนิกส์ ” ของทางกระทรวงฯ ณ ห้องประชุม 601 ชั้น 6 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-รมช.อนุชา ยกหมอดินอาสาตำบลกะเปอร์ ต้นแบบการลดต้นทุน หนุนทำเกษตรแบบผสมผสาน เพิ่มรายได้ ดันขยายผลสู่พื้นที่อื่นๆ
วันอังคารที่ 23 มกราคม 2567
รมช.อนุชา ยกหมอดินอาสาตําบลกะเปอร์ ต้นแบบการลดต้นทุน หนุนทําเกษตรแบบผสมผสาน เพิ่มรายได้ ดันขยายผลสู่พื้นที่อื่นๆ
รมช.อนุชา ยกหมอดินอาสาตําบลกะเปอร์ ต้นแบบการลดต้นทุน หนุนทําเกษตรแบบผสมผสาน เพิ่มรายได้ ดันขยายผลสู่พื้นที่อื่นๆ
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมศูนย์ฝึกปฏิบัติด้านการพัฒนาที่ดิน ของนายอภิชา ทองสุย หมอดินอาสาประจําตําบลกะเปอร์ ณ ต.กะเปอร์ อ.กะเปอร์ จ.ระนอง ในโอกาสการประชุมคณะรัฐมนตรีนอกสถานที่อย่างเป็นทางการ (ครม.สัญจร) 1/2567 จ.ระนอง ระหว่างวันที่ 22 – 23 มกราคม 2567 ว่า กระทรวงเกษตรและสหกรณ์ ให้ความสําคัญกับการพัฒนาที่ดินและสนับสนุนการพัฒนาด้านการเกษตรเพื่อให้เกษตรกรมีคุณภาพชีวิตที่ดีขึ้น โดยกรมพัฒนาที่ดิน มีภารกิจหลักในการส่งเสริม พัฒนาเครือข่ายหมอดินอาสาให้มีความเข้มแข็ง เพื่อเป็นต้นแบบการพัฒนาพื้นที่การเกษตร นํามาซึ่งความมั่นคงของเศรษฐกิจ สังคม และสิ่งแวดล้อมของประเทศไทยต่อไป
“ศูนย์ฝึกปฏิบัติด้านการพัฒนาที่ดินแห่งนี้ นับว่าเป็นต้นแบบในการทําเกษตรผสมผสาน สร้างรายได้เพิ่มขึ้นให้เกษตรกร จากเดิมปีละ 40,500 บาท เป็น 404,250 บาท และยังมีการต่อยอดขยายผลให้กับผู้ที่สนใจได้มาเรียนรู้ และเชื่อมั่นเป็นอย่างยิ่งว่า หมอดินอาสา จะเป็นฟันเฟืองที่สําคัญในการร่วมผลักดันแนวคิดเงินบาทแรกของแผ่นดิน เพื่อสร้างเม็ดเงินและสร้างกําลังซื้อภายในประเทศให้เติบโตขึ้น” รมช.อนุชา กล่าว
ทั้งนี้ ศูนย์ฝึกปฏิบัติด้านการพัฒนาที่ดิน เกิดจากการพลิกฟื้นผืนดินในพื้นที่กว่า 27 ไร่ ที่หน้าดินถูกชะล้างพังทลายในฤดูแล้งขาดน้ํา และดินมีความอุดมสมบูรณ์ต่ํามาก ทําให้เป็นพื้นที่ทําการเกษตรแบบยั่งยืน ผ่านการ
จัดระบบอนุรักษ์ดินและน้ํา ปรับปรุงพื้นที่แบบขั้นบันได ร่วมกับการปลูกหญ้าแฝกเพื่อรักษาความชุ่มชื้นในดิน และป้องกันการชะล้างพังทลายของดิน ตลอดจนการใช้นวัตกรรมเทคโนโลยีการพัฒนาที่ดินจุลินทรีย์ มาประยุกต์ใช้ในพื้นที่ เพื่อเพิ่มผลผลิตและลดต้นทุนการผลิต มีการใช้วัสดุเหลือใช้ในพื้นที่ให้เกิดประโยชน์สูงสุด การปลูกพืชแบบผสมผสาน ปลูกต้นไม้ให้เป็นป่า และการใช้พลังงานแสงอาทิตย์ทดแทนการใช้ไฟฟ้า ช่วยลดต้นทุนการผลิตได้เป็นอย่างดี
โอกาสนี้ รมช.อนุชา ได้เยี่ยมชมกิจกรรมฐานการเรียนรู้ที่สําคัญ ได้แก่ การทําปุ๋ยหมัก น้ําหมักชีวภาพ การใช้ประโยชน์จากสระน้ําในไร่นานอกเขตชลประทาน (บ่อจิ๋ว) การเลี้ยงหมูหลุม การเลี้ยงเป็ดพันธุ์ไข่ และสวนยางพารายั่งยืน
รัฐบาลไทย-ข่าวทำเนียบรัฐบาล-ผบ.กกล.สหรัฐอเมริกา (สหรัฐฯ) ภาคพื้นอินโด-แปซิฟิก เข้าเยี่ยมคำนับ รมว.กห.
วันอังคารที่ 23 มกราคม 2567
ผบ.กกล.สหรัฐอเมริกา (สหรัฐฯ) ภาคพื้นอินโด-แปซิฟิก เข้าเยี่ยมคํานับ รมว.กห.
​เมื่อวันศุกร์ที่ 19 ม.ค.67, 1130 พล.ร.อ. John C. Aquilino (จอห์น ซี. อากีลีโน) ผบ.กกล.สหรัฐฯ ภาคพื้นอินโด-แปซิฟิก (United States Indo-Pacific Command: USINDOPACOM) เยี่ยมคํานับ รมว.กห. ในโอกาสเดินทางเยือนไทยในฐานะแขกของ ทท. ณ ห้องรับรอง รมว.กห.
ในโอกาสนี้ ทั้งสองฝ่ายต่างชื่นชมความสัมพันธ์อันยาวนานและความร่วมมืออันใกล้ชิดระหว่างทั้งสองประเทศ โดยเฉพาะความร่วมมือทางทหารที่ดําเนินมาอย่างต่อเนื่อง ทั้งนี้ ผบ.กกล.สหรัฐฯ ภาคพื้นอินโด-แปซิฟิก ยินดีสนับสนุนกองทัพไทยในทุกประการ รวมทั้งการพัฒนากองทัพไทยให้มีความทันสมัยตามนโยบายของรัฐบาลไทยและกระทรวงกลาโหม
#กระทรวงกลาโหม #โฆษกกระทรวงกลาโหม